wickkiey/tamil-wikipedia-chunked huggingface dataset:
# விக்கிப்பீடியா:உங்களுக்குத் தெரியுமா/ஏப்ரல் 26, 2009

- ஓவ்வொரு ஆண்டும் 11 மில்லியன் சிறுவர்கள் தவர்க்கப்படக்கூடிய காரணங்களால் அவர்களின் 5 வது அகவை முடியும் முன்னரே இறுக்கின்றனர் (படம்).
- **ஊழல் மலிவுச் சுட்டெண்** அடிப்படையில் டென்மார்க், நியுசிலாந்து, சுவீடன், சிங்கப்பூர், பின்லாந்து, சுவிட்சர்லாந்து ஆகிய நாடுகளில் ஊழல் மிகவும் குறைவாக நடைபெறுகிறது.
- மது அருந்துதலுக்கும் குற்றச் செயல்களுக்கும் (வாகன விபத்து, வன்கலவி, கொலை, தற்கொலை) மிக நெருக்கமான இயைபுத்தொடர்பு (correlation) உண்டு.
- உலகின் **மக்கள்தொகை** 1999 இல் 6 பில்லியனாக இருந்தது, ஏப்ரல் 2009 இல் 6.77 பில்லியனாக இருக்கின்றது என மதிப்பிடப்பட்டுள்ளது.
- **தமிழ்நூல் காப்பகம்** என்பது திருமுதுகுன்றத்தில் சுமார் ஒரு இலட்சத்துக்கு மேற்பட்ட தமிழ் நூல்கள், இதழ்கள், ஆவணங்கள், ஆய்வேடுகள் அகியவற்றைக் கொண்ட தமிழ் நூலகம் ஆகும்.
# விக்கிப்பீடியா:முதற்பக்கக் கட்டுரைகள்/ஏப்ரல் 26, 2009

**அய்யாவழி** பத்தொன்பதாம் நூற்றாண்டின் மத்தியில், தென்னிந்தியாவின் கன்னியாகுமரி மாவட்டத்தில் சாமிதோப்பு பகுதியில் தோன்றிய ஒருமை கோட்பாட்டு சமயமாகும். அய்யாவழி பலவிதங்களில் இந்துசமயத்துடன் நெருங்கிய தொடர்புகொண்டுள்ள போதிலும் அய்யாவழி சமயத்தினரால் அது தனி சமயமாக நிலை நிறுத்தப்படுகிறது. அய்யாவழி மக்கள், 80 லட்சத்துக்கு மேல் இருப்பதாக கூறப்பட்டாலும் மக்கள்தொகைக் கணக்கெடுப்பின் போது இந்துக்களாக கருதப்படுவதால் இவர்களின் எண்ணிக்கை பற்றிய சரியான புள்ளிவிவரம் இல்லை. அய்யாவழி தமிழகத்தின் வெளியிலும் பின்பற்றப்படுகின்றபோதிலும் தமிழகத்தின் தென் மாவட்டங்களிலும் கேரளாவின் தென் மாவட்டங்களிலும் இதன் வளர்ச்சி மகத்தானதாகும். இச்சமயத்தின் கொள்கைகள், போதனைகள், தத்துவக் கோட்பாடுகள், ஆகியன அய்யாவழி புனித நூற்களான அகிலத்திரட்டு அம்மானை, அருள் நூல் ஆகியவற்றிலும் அய்யா வைகுண்டரின் போதனைகளிலும் வெளிப்படுகின்றன.
---  
**நாற்கொம்பு மான்** (*Tetracerus quadricornis*) தெற்காசியாவின் திறந்தவெளிக்காடுகளில் வாழும் ஒரு மானினமாகும். இது இந்தியாவில் கங்கை நதியின் தெற்கிலிருந்து தமிழ் நாடு வரையிலும், ஒரிசா மாநிலத்திற்கு மேற்கிலிருந்து குசராத்தின் கீர் காடுகள் வரை வாழ்கின்றது. மேலும் இவ்வினத்தின் ஓரு சிறிய உயிர்த்தொகை நேபாளத்திலும் வாழ்கின்றது. கொப்புகளில் வளையங்கள் இல்லாமல் இருப்பது இந்த மான் குலத்தின் முக்கிய பண்பாகும், மேலும் இப்பண்பே இவற்றை மற்ற மானினத்தில் இருந்து வேறுபடுத்திக் காட்டுகிறது.
# எட்டு வடிவ முடிச்சு

**எட்டு வடிவ முடிச்சு** என்பது தோற்றத்தில் எட்டு எண் போல அமைந்திருக்கும் ஒரு முடிச்சு ஆகும். பாய்க்கப்பல்களிலும், மலையேறுவதிலும் தடுப்பு அமைப்புக்களூடாகக் கயிறு இழுபட்டு வெளியே வராமல் இருப்பதை உறுதி செய்வதில் இம் முடிச்சு மிகவும் பயனுள்ளதாக அமைகிறது.  
எட்டு வடிவ முடிச்சுக்கள் பலவகையாக உள்ளன:  
- இரட்டை எட்டு வடிவ முடிச்சு (எட்டு வடிவத் தடம்)
- எட்டு வடிவ இழைப்பின்னல் முடிச்சு
# பட்டினி

**பட்டினி** என்பது உடலுக்கு ஆற்றல் வழங்கும் உணவு கிடைக்காமல் பசித்திருப்பதாகும். குறிப்பாக தொடர்ந்து பல நாட்களுக்கு அல்லது மாதங்களுக்கு இவ்வாறு இருப்பதைக் குறிக்கிறது. தொடர்ந்து ஒருவர் பட்டினி இருந்தால் அவரது உடல் உள்ளுறுப்புகள் நிரந்தரமாக செயலிழந்து, சாக நேரிடும். உலகில் பல மில்லியன் மக்கள் பட்டினியால் ஆண்டுதோறும் இறக்கின்றனர்.
# பட்டினி

## இந்தியாவின் பட்டினி குறியீடு

அமெரிக்காவில் இருந்து செயல்படும் சர்வதேச உணவுக் கொள்கை ஆராய்ச்சி நிறுவனம் (ஐ.எஃப்.பி.ஆர்.ஐ.) வெளியிட்டுள்ள புள்ளிவிவரங்களின் படி , 78 நாடுகள் மட்டுமே இடம் பெற்றுள்ள சர்வதேசப் பட்டினி குறியீட்டில் இந்தியா 63-ஆவது இடத்தில் உள்ளது.மொத்த மக்கள் தொகையில், ஊட்டச்சத்துக் குறைபாடுள்ளவர்கள் விகிதம், ஐந்து வயதுக்குள்பட்ட குழந்தைகளில் உரிய உடல் எடை இல்லாதோர் விகிதம், ஐந்து வயதுக்குள்பட்டவர்களில் இறப்பு விகிதம் ஆகியவற்றைக் கொண்டு இந்தக் குறியீடு நிர்ணயிக்கப்படுகிறது.
# எட்டு வடிவத் தடம்

**எட்டு வடிவத் தடம்** என்பது கயிற்று மடிப்பில் இடப்படும் ஒரு தட முடிச்சு ஆகும். இது கயிற்றில் ஏற்படக்கூடிய இழுவை குறைந்தது முதல் நடுத்தர அளவினதாக இருக்கக்கூடிய மலையேறுதல் போன்றவற்றில் பயன்படுகிறது. இது கயிற்றின் ஒரு முனையில் தடம் கோடுவதற்கோ அல்லது ஒரு பொருளைச் சுற்றிக் கட்டுவதற்கோ பயன்படுகிறது. இது போடுவதற்கு இலகுவானதும், பாதுகாப்பானதுமான ஒரு முடிச்சு. அதிகமான சுமையைத் தாங்கிய பின் இந்த முடிச்சை அவிழ்ப்பது கடினம். எந்தவகைக் கயிற்றிலும் இம் முடிச்சு இறுகிவிடக்கூடியது.
# பிளெமியத் தொடுப்பு

**பிளெமியத் தொடுப்பு** என்பது ஏறத்தாழ ஒரே அளவு விட்டம் கொண்ட இரண்டு கயிறுகளைத் தொடுப்பதற்கு உதவும் ஒரு முடிச்சு ஆகும். இது "எட்டு வடிவத் தொடுப்பு", "இரட்டை எட்டு வடிவத் தொடுப்பு" என்னும் பெயர்களாலும் அழைக்கப்படுவது உண்டு.  
இது பாதுகாப்பான முடிச்சே ஆயினும் இறுகிச் சிக்கிவிடக்கூடிய தன்மை கொண்டது. இது முறையாகக் கட்டப்பட்டால், இதற்கு எவ்வித தடை முடிச்சுக்களோ, மேலதிக காப்பு முடிச்சுக்களோ தேவைப்படா. எனினும் சில வேளைகளில் கூடிய பாதுகாப்புக்காகத் தடை முடிச்சுக்களும் போடப்படுவது உண்டு.
# பிளெமியத் தொடுப்பு

## போடும் முறை

ஒரு கயிற்றின் முனையில் தளர்வான எட்டு வடிவ முடிச்சு ஒன்று இடப்படும். இரண்டாவது கயிறு இப்போது பின்புறமாக முன்னைய முடிச்சு இழைகளுக்கு இணையாக வருமாறு கோக்கப்படும். கயிறுகள் எப்போதும் ஒன்றையொன்று குறுக்கிடாமல் இருக்கும் வகையில் சீர் செய்யப்படும். இதுவே "பிளெமியத் தொடுப்பு"ப் போடும் முறை.
# படிமம்:ABOK-Cover.jpg

## Fair use rationale

This book cover image was uploaded for use in the article The Ashley Book of Knots. There it is used for both identification as well as commentary. Specifically commentary regarding the fact that it was not painted by Clifford Ashley, a fine painter himself, but rather George Giguer. This is according to the signature in the lower corner of the cover.
# த ஆழ்சிலி புக் ஆவ் நாட்சு

**த ஆழ்சிலி புக் ஆவ் நாட்சு** (The Ashley Book of Knots) என்பது முடிச்சுகள் பற்றிய ஒரு கலைக்களஞ்சியம். இந்நூலை 11 ஆண்டுகளாக கருத்துகள் சேகரித்து 1944 ஆம் ஆண்டு கிளிப்வோர்டு ஆழ்சிலி (Clifford Ashley) என்பவர் வெளியிட்டார். இதில் 2000 உக்கும் கூடுதலான, பல்வேறு முடிச்சுகள் பற்றி 3854 தலைப்புகளில் ஏறத்தாழ 7000 படங்களுடன் குறிப்புகள் உள்ளன. முடிச்சுகளை எவ்வாறு முடிவது, அவற்றின் பயன்கள் யாவை, அவை எவ்வகையான பகுப்பில் அடங்கும் என்றும், அவற்றுள் சிலவற்றின் வரலாறுகள் என்ன வென்றும் இந்நூல் குறிப்பிடுகின்றது. இன்றளவும் முடிச்சுகளைப் பற்றிய நூல்களில் இது முன்னணி நூலாக உள்ளது. எவை எவை நல்ல முடிச்சுகள், எவை எவை குறையுள்ள முடிச்சுகள் என்பனவற்றை இந்நூல் குறிக்கின்றது.
# த ஆழ்சிலி புக் ஆவ் நாட்சு

## உசாத்துணை நூலாகப் பயன்பாடு

இந்நூல் பரவலாக கிடைப்பதாலும், இதில் விரிவாக செய்திகள் இருப்பதாலும் முடிச்சுகள் பற்றிய துறையில் இது ஒரு தரமான உசாத்துணைப் பார்வை நூலாக பயன்படுகின்றது. ஒவ்வொரு முடிச்சுக்கும் ஆழ்சிலி தந்த எண்களை குழப்பம் இன்றி குறிக்கப் பயன்படுத்தப் படுகின்றது. நெடுங்காலமாக முடிச்சுகள் பற்றிய அறிவு வளர்ந்து வந்திருப்பதாலும், பலரும் பல பெயர்கள் இட்டு அழைப்பதாலும், குழப்பங்களைத் தவிர்க்க ஆழ்சிலி தந்த எண் குறியீடு பயனுடையதாகும். ஆழ்சிலியின் புத்தகத்தில் உள்ள ஒரு குறிப்பிட்ட முடிச்சின் பெயரைக் குறிப்பிட "இறுக்கு முடிச்சு (Constrictor Knot), ABOK #1249", அல்லது சூழல் தெளிவாக இருந்தால், இன்னும் சுருக்கமாக, "#1249" என்றும் குறிப்பிடுவதுண்டு. இப் புத்தகத்தின் தலைப்பை கீழ்க்காணும் எழுத்துகளாலும் சுருக்கிச் சொல்வதுண்டு:TABOK, TABoK, அல்லது ABoK.  
சில முடிச்சுகளுக்கு ஒன்றுக்கும் மேற்பட்ட ஆழ்சிலி எண்கள் இருப்பதையும் நினைவில் கொள்ளவேண்டும், ஏனெனில் சில முடிச்சுகளுக்கு ஒன்றுக்கும் மேற்பட்ட பயன்படுகளும் வடிவங்களும் உண்டு. எடுத்துக்காட்டாக #1249 என்ன்னும் முதன்மைத் தலைப்பில் உள்ள முடிச்சு பிணைக்கும் முடிச்சுகள் (binding knots) என்னும் உட்பிரிவில் உள்ளது, ஆனால் இது தொழில் முடிச்சுகள் என்னும் உட்பிரிவில் #176 என்று குறிப்பிடப்படுகின்றது.  
ஆழ்சிலியின் முடிச்சுகள் பற்றிய நூல், தேங்காய் நார் போன்ற இயற்கைப் பொருட்களால் ஆன உராய்வுப் பிடிப்பு மிக்க கயிறுகளுக்கான முடிச்சுகள் பற்றியது. இவை தற்காலத்தில் வழுக்கும் தன்மைகொண்ட செயற்கை பொருள்களால் (நைலான் போன்ற பொருட்களால்) ஆன நார்களால் ஆன கயிறுகளைக் கொண்டு முடியும் பொழுது தேவையான பாதுகாப்பு இல்லாமல் இருக்கலாம்.  
அனைத்துலக முடிச்சுகள் வல்லுனர்கள் குழுமம் (International Guild of Knot Tyers) இவற்றை மீள்பார்வையிட்டு சில திருத்தங்கள் பரிந்துரைத்துள்ளது. குறிப்பாக ஒரு முடிச்சை வேட்டையாளர் தொடுப்பு அல்லது ரிக்கெரின் தொடுப்பு (Hunter's bend or Rigger's bend) (#1425A) என்பதை 1979 இல் சேர்த்துள்ளது.
# தீயணைப்பாளர் இருக்கை முடிச்சு

**தீயணைப்பாளர் இருக்கை முடிச்சு** என்பது கயிற்றின் இடைப்பகுதியில் போடப்படும் இரண்டு தடங்களைக் கொண்ட முடிச்சு ஆகும். இத் தடங்கள் சீராக்கத் தக்கவையும், அசையாமல் இறுக்கி வைக்கக் கூடியவையும் ஆகும். இது ஒரு கைவிலங்கு முடிச்சையும் ஒவ்வொரு தடத்தையும் சுற்றிப் போடப்படும் அரைக் கண்ணி முடிச்சையும் கொண்டது.. அரைக்கண்ணிகளை இறுக்கும் வரை தடங்கள் சீராக்கத்தக்க நிலையில் இருக்கும்.  
பயிற்சி பெற்றவர்களால் சரியான முறையில் போடப்பட்டால் இது மீட்புப் பணிகளில் பயன்படுத்தக்கூடியது. ஒரு மனிதனைக் கட்டித் தூக்குவதற்கு இது உகந்தது.
# எரத்ன

**எரத்ன** (*Eratna*) அல்லது எரத்னகொடை இலங்கையின் சபரகமுவா மாகாணம், இரத்தினபுரி மாவட்டத்தில் அமைந்துள்ள ஒரு மக்கள் குடியிருப்பாகும்.ஏ-4 நெடுஞ்சாலையில் குருவிட்டைநகரை அடைந்து அங்கிருந்து கிழக்குப் பக்கமாக பிரிந்துச் செல்லும் சிறுவீதியூடாக எரத்னவை அடையலாம். 25,000 ஆண்டு வரலாற்றைக் கொண்ட பட்டதொட குகை, பட்டதொம்ப குகை ஆகிய இரண்டு குகைகள் இங்கு அமைந்துள்ளன. சிவனொளிபாத மலைக்கு செல்லும் ஒரு பாதை எரத்ன வழியாகச் செல்கிறது.
# செந்நாய்

**செந்நாய்** (Dhole, *Cuon alpinus*), நாய்க்குடும்பத்தைச் சேர்ந்த ஓர் உள்ளினம் ஆகும். இது ஆசியக் காட்டு நாய், இந்தியக் காட்டு நாய், காட்டு நாய் எனப் பல பெயர்களிலும் அழைக்கப்படுகிறது. ஜவ்வாது மலைவாழ் மக்கள் இந்த விலங்கை *வேட்டைக்காரன்* என்று குறிப்பிடுகிறார்கள்.
# செந்நாய்

## படிவளர்ச்சி

செந்நாய், கடைசி உறைபனிக் காலத்தில் தப்பிப்பிழைத்த நாய்க் குடும்பத்தைச் சேர்ந்த விலங்காகும். உறைபனி காலத்தில் செந்நாய்கள் மிகப்பரந்த நிலப்பரப்பை உள்ளடக்கிய யூரேசியா, வட அமெரிக்காக் கண்டங்களில் வாழ்ந்தன. செந்நாய் 'லூப்பசு' என்ற மூதாதைய நாய்க் குடும்ப உறுப்பினரிடம் இருந்து ஏறத்தாழ இரண்டு மில்லியன் ஆண்டுகளுக்கு முன்பு பிரிந்து படிவளர்ச்சி அடைந்ததாக இழைமணிகளின் டி ஆக்சி-ரைபோநியூக்லியிக் காடி கொண்டு ஆராய்ந்த தரவுகள் தெரிவிக்கின்றன.
# செந்நாய்

## வகைப்பாடு

செந்நாய் உடல் அமைப்பில் ஆப்பிரிக்கக் காட்டு நாயையும், தென்னமெரிக்காவின் புதர் நாயையும் ஒத்து இருக்கும். இவ்வினங்கள் அனைத்திலும் ஒன்றுபோல் இருக்கும் நறுக்கும் கடைவாய்ப் பல் இவற்றின் மூதாதையத் தொடர்பை உறுதிப்படுத்துகிறது. என்றாலும் பல்வேறு அறிஞர்கள் இவ்வினங்களின் படிவளர்ச்சி தொடர்புகள் பற்றிய ஐயங்களை எழுப்பியுள்ளனர்
# செந்நாய்

## வகைப்பாடு

### உள்ளினங்கள்

வகைப்பாட்டியலில் பொதுவில் ஏற்கப்பட்ட மூன்று உள்ளினங்கள் செந்நாயில் உள்ளன. ஆனால், பல ஆராய்ச்சியாளர்கள் பல உள்ளினங்களை உருவம், நிறம் அடிப்படையில் விவரித்துள்ளனர். செந்நாயின் சில உள்ளினங்களும் அவற்றின் வாழிடங்களும் கீழே கொடுக்கப்பட்டுள்ளது  
| உள்ளினங்கள் | காணப்படும் இடங்கள் | உருவ அமைப்பு |  |
| --- | --- | --- | --- |
| * அடசுத்தசு* (*adustus*) | இவ்வினம் வடக்கு மியான்மர் மற்றும் இந்தோ-சீனப் பகுதிகளில் காணப்படுகிறது. | இவை செம்பழுப்பு நிற உடல்மயிர் போர்வையைக் கொண்டவையாகும். |  |
| *டுக்குனென்சிசு* (*dukhunensis*) | இந்தியாவில் கங்கை ஆற்றுக்குத் தெற்கே மட்டும் காணப்படும் ஓர் உள்ளினம் ஆகும். | இவை செந்நிற உடல்மயிர் போர்வையையும், பாதங்களில் குட்டை மயிர்களையும், முகத்தில் கறுப்பு உணர் மயிரிழையையும் (மீசை) கொண்டவையாகும். |  |
| *வியுமோசசு* (*fumosus*) | மேற்கு சேசுவான், சீனா மற்றும் மங்கோலியா பகுதிகளில் வாழும் உள்ளினம். | இவை மஞ்சள் கலந்த செந்நிற உடல்மயிர் போர்வையையும், அடர்த்தியான பின்புறத்தையும் சாம்பல் நிறக் கழுத்தையும் கொண்டவை. |  |
| *இன்ஃவியுசுக்கசு* (*infuscus*) | தென் மியான்மர், மலேசியா, தாய்லாந்து, வியட்நாம் பகுதிகளில் வாழும் | இவை அடர்த்தியான பழுப்பு நிற உடல்மயிர் போர்வையையும் மற்றும் தனிச்சிறப்பான மண்டையோட்டையும் கொண்டது. |  |
| *ஜாவானிக்கசு* (*javanicus*) | குட்டையான ஒளிரும் சிவப்பு நிறத்தைக் கொண்ட இவ்வினம் ஜாவா பகுதிகளில் காணப்படுகிறது. | இவ்வின விலங்குகள் தாம் வாழும் பகுதிகளுக்குத் தகுந்தாற்போல் உடலின் நிறம் மாறுவதாக அறியப்பட்டுள்ளது. |  |
| *இலானிகெர்* (*laniger*) | காசுமீர், தெற்கு திபெத் பகுதிகளில் காணப்படும் | இவ்வினம் மஞ்சள் கலந்த சாம்பல் நிற உடலைக் கொண்டது. |  |
| *இலெப்டுரசு* (*lepturus*) | சீனாவின் யாங்சீக்கும் (Yangze) தெற்கே காணப்படும் | இந்த உள்ளினம் சீரான செந்நிற உடல்மயிர் போர்வையையும் மென்மயிரையும் கொண்டவை. |  |
| *பிரிமேவசு* (*primaevus*) | இமாலய மலைகளின் நேப்பாளம், சிக்கிம் (இந்தியா), பூட்டான் பகுதிகளில் வாழும் | இந்த உள்ளினம் மிக நீளமான செந்நிற உடல்மயிர் போர்வையையும், பாதங்களில் நீண்ட மயிர்களையும் கொண்டவை. |  |
| *சுமத்ரென்சிசு* (*sumatrensis*) | சுமத்திரா தீவுகளில் காணப்படும் | இவ்வினம் குட்டையான, ஒளிரும் சிகப்பு நிறத்தையும், முகத்தில் கறுப்பு உணர் மயிரிழையையும் (மீசை) கொண்டவை. |  |
| * *எப்பெரியசு* (*hesperius*) | கிழக்கு துருக்கிசுத்தான், தென் சைபீரியா, மேற்கு சீனப்பகுதிகளில் வாழும் | இவ்வினம் நீளமான மஞ்சள் நிற மயிர் போர்வையையும், வெள்ளை நிற அடிப்பகுதியையும், முகத்தில் பழுப்புநிற உணர் மயிரிழையும் (மீசை) கொண்டவை. | } |
# செந்நாய்

## பரவல்

### வரலாற்று பரவல்

முற்காலத்தில் செந்நாய்கள் ஆசியாவின் தெற்கு, கிழக்கு, தென் கிழக்குப் பகுதிகளில் வாழ்ந்து வந்தன. இவை ஆசியாவின் வடக்கில் தியன்-சான் (Tian-Shan), ஆல்டை மலைகளில் (Altai mountains) இருந்து சோவியத்து நாட்டின் மாரிடைம் மாகாணப் பகுதி வரையிலும், தெற்கில் மங்கோலியா, கொரியா, சீனா, திபெத், நேபாளம், இந்தியா, மியான்மர், கம்போடியா, வியட்நாம், லாயொசு, தாய்லாந்து, மலேசியத் தீபகற்பம், ஜாவா-சுமத்திராத்தீவுகளில் வாழ்ந்தன.  
::குறுங்கை யிரும்புலிக் கோள்வல் ஏற்றை
::பைங்கட் செந்நாய் படுபதம் பார்க்கும்
# செந்நாய்

## பரவல்

### நற்றிணை

::1.ஓய்ப்பசி செந்நாய் உயங்கு மரை தொலைச்சி
::ஆர்ந்தன ஒழிந்த மிச்சில் சேய் நாட்டு
::அருஞ் சுரம் செல்வோர்க்கு வல்சி ஆகும்  
::2.களிறு நின்று இறந்த நீர் அல் ஈரத்து
::பால் அவி தோல் முலை அகடு நிலம் சேர்த்திப்
::பசி அட முடங்கிய பைங் கட் செந்நாய்  
குறுந்தொகையில் 141:6 பாடலும் மலைபடுகடாம் 338ஆம் பாடலிலும் கலித்தொகையில் 83:1.என வரும் வரிகளிலும் இதனை அறியலாம்.
# செந்நாய்

## பூனாச்சி புதினம்

பெருமாள் முருகன் தன் *பூனாச்சி* புதினத்தில் இதை *காட்டு நாய்* என்று குறிப்பிடுகிறார். முன்பு இவை காட்டில் பெருமளவில் இருந்ததை, அவரது கதைமாந்தர்கள் நினைவுகூர்கிறார்கள்.
# செந்நாய்

## பிற தகவல்கள்

- செந்நாய் சீழ்க்கை, அலறல், குழந்தை கத்துதல் போன்று பல விதமான ஒலிகளை எழுப்பவல்லது.
- இவை சில சமயம் 40 உறுப்பினர்களுக்கு மேல் கொண்ட குழுக்களாகக் காணப்படும்.
- குழுவில் உள்ள ஒரு செந்நாய் மற்றொரு செந்நாய்க் குட்டியை பாதுகாக்கவும் உணவளிக்கவும் செய்யும்.
- செந்நாய் தன்னை விட பத்து மடங்கு அதிக எடையுள்ள இரையையும் தாக்கும். எடுத்துக்காட்டாக ஒரு குழு சேர்ந்து புலியையும் கொன்று தின்னும்.
- செந்நாய், வெப்பநிலை மழைக்காடுகள், வறண்ட இலையுதிர் காடுகள், குளிர்ந்த உயர் மலை காடுகள், திறந்த சமவெளி போன்ற வாழிடங்களில் வசிக்கக் கூடியது.
- இவை சுமார் 2.3 மீட்டருக்கும் (7.5 அடிகள்) மேல் எம்பிக் குதிக்கவல்லன.
- இதன் பல் வரிசை அமைப்பு நாய்க் குடும்பத்திலேயே தனித்தன்மை வாய்ந்தது.
- மிகச் சிறப்பாக நீந்த வல்லது. பெரும்பாலும் தன் இரையை நீருக்குள் வரவழைத்து, பின் வேட்டையாடும்.
- இந்தியாவின் தமிழ்நாடு மாநிலத்தில் உள்ள வண்டலூர் உயிரியல் பூங்காவில் வாழும் இந்த வகை நாய் ஒன்று ஒரே நேரத்தில் மூன்று குட்டிகளை ஈன்றது.
# செந்நாய்

## ஆவணப்படம்

மைசூரைச் சேர்ந்த கிருபாகர், சேனானி என்ற காட்டுயிரில் ஆர்வளர்களான இரு இளைஞர்கள், 2006இல் செந்நாய்களைப் பற்றி ‘The Pack’ என்ற தலைப்புடைய 50 நிமிட ஆவணப்படம் ஒன்றைத் தயாரித்தார்கள். இந்த ஆவணப்படமானது பந்திப்பூர் காடுகளில் படமாக்கப்பட்டது. இந்தப் படம் 2008இல் ‘கிரீன் ஆஸ்கர்’ என்று சொல்லப்படும் காட்டுயிர்ப் படங்களுக்கான பரிசை பிரிட்டனில் பெற்றது.
# வார்ப்புரு:Chart/doc

<includeonly></includeonly>
<noinclude></noinclude>  
This is a template for rendering simple diagrams consisting of boxes and connecting lines based loosely on an ASCII art-like syntax. The trees are displayed as HTML tables using CSS attributes, and may contain arbitrary wiki markup within the boxes. This implementation was based on the template.
# வார்ப்புரு:Chart/doc

## Example usage

This code:
<pre></pre>
Produces this:
# வார்ப்புரு:Chart/doc

## Style attributes

The appearance of the boxes may be controlled by the following optional template parameters:
- ** specifies the width of the box in pixels,
- *boxstyle* can be used to append arbitrary CSS declarations directly to the box style attributes.
For example, the following code:  
<pre></pre>  
produces this chart:  
Style attributes can even be set for individual boxes, as in the example below:  
<pre></pre>  
which produces this:  
**NOTE:** When specifying style attributes for individual named boxes, make sure the box names are aligned to the **** side of the area reserved for them in the template call (as in "<code>|RED&nbsp;&nbsp;|</code>" instead of "<code>|&nbsp;RED&nbsp;|</code>" in the example above), otherwise the template will end up looking for a style parameter with spaces in its name.  
The template also accepts an optional *style* parameter that can be used to set CSS styles for the entire diagram.
# வார்ப்புரு:Chart/doc

## Migration from familytree

The template is largely compatible with the earlier template. However, to use the additional functionality offered with this template, diagrams must be updated to use instead. Many diagrams can be altered to use and its sub-templates simply by replacing the wikitext <tt>familytree</tt> with <tt>chart</tt>. A few of the "mixed" tiles had to be renamed, and diagrams using these tiles will have to make a few changes. Additionally, two new "mixed" tiles have been added, joining solid lines to dashed lines. The following table summarises the differences:
| <tt>{</tt> | <tt>c</tt> |  |
| --- | --- | --- |
| <tt>}</tt> | <tt>d</tt> |  |
| <tt>#</tt> | <tt>t</tt> |  |
| <tt>[</tt> | <tt>e</tt> |  |
| <tt>]</tt> | <tt>f</tt> |  |
| &nbsp; | <tt>i</tt> |  |
| &nbsp; | <tt>j</tt> | } |  
Lastly, if any uses of the template end with <tt>|}}</tt>, that vertical bar should be removed, leaving the last cell in that row containing either some text or a space.
# வார்ப்புரு:Chart/doc

## Errors

- :Template:Chart/cellb will be caused by any instance of <code>|}}</code> change this to <code> }}</code>  
- :Template:Chart/celltTemplate:Chart/cellb will be caused by any instance of <code>||</code> change this to <code>| |</code>  
<includeonly>  
</includeonly>
# இரட்டை மீனவர் முடிச்சு

**இரட்டை மீனவர் முடிச்சு** அல்லது **இரட்டை ஆங்கிலேயர் முடிச்சு** என்பது உண்மையில் இரண்டு கயிறுகளைத் இணைப்பதற்குப் பயன்படும் ஒரு தொடுப்பு ஆகும். இந்த முடிச்சும், மும் மீனவர் முடிச்சும் பாறை ஏறுவதில் அதிகமாகப் பயன்படும் முடிச்சுக்களாகும். இவை தவிர, மீட்பு வேலைகளிலும், தேடுதல் நடவடிக்கைகளிலும் இம் முடிச்சைப் பயன்படுத்துகின்றனர். பாறை ஏறுபவர்களின் பாதுகாப்புத் தொகுதியின் பல்வேறு பகுதிகளை இணைப்பதற்கான உயர் வலிமை கொண்ட நாண்களை உருவாக்குவதே பாறையேற்றத்தில் இந்த முடிச்சின் முதன்மைப் பயனாகும்.  
இம் முடிச்சின் இன்னொரு பயன்பாடு முக்கியமான வேறு முடிச்சுக்களுக்குப் பின்பலமாக இருப்பதாகும். கழுத்தணிகளைக் கட்டுவதற்கும் இந்த முடிச்சைப் பயன்படுத்துவது உண்டு. இதில் இரண்டு கயிறுகளுக்குப் பதில் ஒரே கயிற்றின் இரண்டு முனைகளை முடிகின்றனர். இந்த முடிச்சைப் பயன்படுத்துவது மூலம் கயிற்றை அறுக்காமல் கழுத்தணியின் அளவைச் சுருக்கவோ விரிவாக்கவோ முடிகிறது.
# முடிச்சுக் கணிதம்

கணிதவியலில் **முடிச்சுக் கணிதம்** அல்லது **முடிச்சுக் கருத்தியம்** அல்லது **முடிச்சியல்** என்பது ஒரு இடவியல் துறையின் ஒரு பகுதியாகும். அன்றாடம் கயிறுகளில் இடும் முடிச்சுகளால் உந்தப்பட்டு எழுந்தாலும், *கணிதவியல் முடிச்சு* என்பது சற்று வேறானது. கணித முடிச்சியலில் நுனிகள் இரண்டும் இணைந்தே இருக்கும். எனவே முடிச்சு என்பது கணிதவியலில் கயிறால் செய்த, மூன்று செங்குத்தான திசைகளில் நெளியக்கூடிய, (சிக்குண்ட) வளையம் அல்லது "வட்டம்" போன்றது. கணிதவியலில் முடிச்சு என்பதை உள்பதிவமைப்பு (உள்பதிந்த கணித அமைப்பு (embedding or imbedding)) கொண்ட முத்திரட்சி யூக்ளீடிய வெளி (முப்பரிமாண வெளி) **R**<sup>3</sup> "வட்டம்" என்பர். இருதிசை வெளியில் (2-dimensional) அமைந்த கணித முடிச்சு ஒன்றை வேறொன்றாக முத்திசை வெளி வழி அதனையே மாற்றி அமைக்க முடியும் எனில் அவை ஈடானவை (சமமானவை). இதனை சூழல் ஓருரு (ambient isotopy, ஆம்பியன்ட் ஐசோடோப்பி) என்பர்.  
முடிச்சியல் தோற்றியவர்களின் முன்னிருந்த நோக்கம், முடிச்சுகளின் பல்வேறு வகைகளைப் பற்றி விரிவான அட்டவணை உருவாக்கலாம் என இருந்தது. 19 ஆவது நூற்றாண்டில் துவங்கி தற்பொழுது ஆறு பில்லியன்களுக்கும் மேலான முடிச்சுகள் அட்டவணைப் படுத்தப் பட்டுள்ளன.
# முடிச்சுக் கணிதம்

## வரலாறு

முடிச்சுகளைப் பற்றி வரலாற்றுக் காலத்துக்கு முந்தைய காலங்களிலேயே பதிவுகள் இருப்பதைத் தொல்லியல் ஆய்வாளர்கள் கண்டுபிடித்து இருக்கிறார்கள். பல்வேறு குறிப்புகளை நினைவில் கொள்ளவும், அழகுக்காகவும், மெய்யியல் மதம் சார்ந்த பயன்பாடுகளுக்காகவும் முடிச்சுகளைப் பயன்படுத்தியுள்ளனர். சீனாவில் கலை வேலைப்பாடுகளில் முடிச்சுகள் கி.மு பல நூற்றாண்டுகள் காலப்பகுதியில் காணப்படுகின்றன. நுனி இல்லாத முடிச்சுகள் திபெத்திய புத்தமதத்தில் கானப்படுகின்றன. போரோமியன் வளையங்கள் (Borromean rings) பல பண்பாடுகளில் காணப்படுகின்றன. இவை ஒற்றுமையை வலியுறுத்தும் கருத்தாகப் பயன்படுத்தப்பட்டுள்ளன. கெல்டிக் மக்கள் பல்வேறு முடிச்சுகள் பற்றி நூல்களில் காட்டியுள்ளனர்.  
கணித முடிச்சியல் பற்றிய கருத்துகளின் துவக்கம், 19 ஆவது நூற்றாண்டில் கார்ல் பிரெடரிக் கவுசு அவர்களின் தொடுப்பு தொகைக்கணிதக் கருத்துகள்(linking integral) , 1860களில் லார்டு கெல்வினின் அணுக்கள் முடிச்சுகள் என்னும் கருத்து, பீட்டர் குத்ரீ டேய்ட் (Peter Guthrie Tait) அவர்களின் முடிச்சுகள் அட்டவணை போன்றவற்றில் அடங்கும். ஆனால் கணித முடிச்சியல் என்பது இடவியலின் ஒரு பகுதி என 20 ஆம் நூற்றாண்டின் துவக்கத்திலேதான் உணரப்பட்டது. மாசு டேன் (Max Dehn), சே. டபிள்யூ. அலெக்சாண்டர் (J. W. Alexander) முதலானோர்களின் ஆய்வுகள் முன்னோடியாக அமைந்தன.  
20 ஆம் நூற்றாண்டின் கடைசி சில பத்தாண்டுகளில் டிஎன்ஏ மடிப்புகள் முதலானவற்றில் முடிச்சு பற்றிய அறிவு பயன்படுவதை உணர்ந்து இத்துறையை மேலும் வளர்த்தெடுத்தனர்.
# முடிச்சுக் கணிதம்

## உசாத்துணை நூல்கள்

-
-
-
-
-
-
-
-
-
-
-
-
-
-
-
-
-
-
-
-
-
-
-
# வல்லநாடு வெளிமான் காப்பகம்

**வல்லநாடு வெளிமான் காப்பகம்** தமிழ் நாட்டின் தூத்துக்குடி மாவட்டத்தில் அமைந்துள்ள ஒரு காட்டு விலங்கு உய்விடம் ஆகும். இந்த காப்பகம் மிகவும் அச்சுறுத்தலுக்கு உள்ளாகியிருக்கும் வெளிமான் இனத்தைக் காப்பதற்காக அமைக்கப்பட்டதாகும். மேலும் இந்திய துணைக் கண்டத்தில் தென்கோடியில் அமைந்திருக்கும் புல்வாயின் இயற்கை உயிர்த்தொகை இக்காப்பகத்தில் இருப்பது மிகவும் குறிப்பிடத்தக்கதாகும்.
இந்தக் காப்பகம் தூத்துக்குடி – திருநெல்வேலி நெடுஞ்சாலையில் திருநெல்வேலியிருந்து 18 கி.மீ தொலைவில் வல்லநாடு என்ற கிராமத்தில் அமையப்பெற்றுள்ளது.
# வல்லநாடு வெளிமான் காப்பகம்

## மேலும் பார்க்கவும்

- தமிழ் நாட்டின் பாதுகாக்கப்பட்ட இடங்கள்
# பிமினி முறுக்கு

**பிமினி முறுக்கு** என்பது கரைக்கு அப்பால் கடலில் மீன்பிடிக்கும் இழுவைப் படகுகளிலும் விளையாடுக்குரிய படகுகளிலும் பயன்படுகின்றது. "பிமினி முறுக்கு" ஒரு கயிற்றின் முனையில் தடம் ஒன்றை உருவாக்குகிறது. இந்தத் தடம், கட்டும் முறையினால் உருவாக்கப்படும் நீண்ட கயிற்றுச் சுருளினால் இறுக்கமாகக் கட்டப்படுகிறது. பிமினி முறுக்குத் தடம் அது அமைந்திருக்கும் கயிற்றிலும் கூடிய வலிமை கொண்டது. தான் கட்டப்பட்டுள்ள கயிற்றின் வலிமையைக் குறைக்காத மிகச் சில முடிச்சுக்களுள் இதுவும் ஒன்று.  
சுற்றுக்கள் அதிகமாகும்போது முடிச்சின் வலிமை அதிகமாகிறது என்று முற்காலத்தில் பலர் நம்பினர். தனியொரு கயிற்றில் 20-30 சுற்றுக்களும், பின்னப்பட்ட கயிற்றில் 60 அல்லது அதற்கு மேற்பட்ட சுற்றுக்களும் மிகக்கூடிய வலிமை தொட்டவை எனவும் சொல்லப்பட்டது ஆனால் ,
# இறுக்கு முடிச்சு

**இறுக்கு முடிச்சு** (Strangle knot)ஒர் எளிய பிணைப்பு முடிச்சு. இது ஏறத்தாழ இடுக்கி முடிச்சு (constrictor knot) போன்றது. இம்முடிச்சு ஒரு சுற்றுத் திருப்பத்துக்கு அடியே மிக எளிய நுனிமுடிச்சும் கொண்டுள்ளது. ஆனால் இதன் நுனிகள் இடுக்கி முடிச்சில் உள்ளது போல் சுற்றுத் திருப்பத்துக்கு இடையே வராமல் வெளிப்புறமாக வருகின்றது. இறுக்கு முடிச்சு இரட்டை நுனி முடிச்சின் மாற்றி அமைக்கப்பட்ட வேறு ஓருரு. இது இரட்டை மீனவர் முடிச்சின் ஒரு பாதியாகும்.
# படி முடிச்சு

**படி முடிச்சு** அல்லது **படி முடிச்சு** (reef knot) என்பது ஒரே தடிப்புள்ள இரண்டு கயிறுகளைப் பிணைக்க பரவலாகப் பயன்படுத்தும் ஓர் எளிய முடிச்சு. ஆனால் கவனமாக இடவேண்டிய முடிச்சு.  
படி முடிச்சு போட இடப்புறம் உள்ள கயிற்றில் ஒரு நுனி முடிச்சும், வலப்புறம் உள்ள கயிற்றில் ஒரு நுனி முடிச்சும் இடவேண்டும். இடப்புறம் உள்ள கயிற்றின் நுனியும் (செயல் முனையும்), நிலை முனையும் ஆகிய *இரண்டும்* கண்ணியின் ஒரே பக்கத்தில் இருந்து வெளிப்பட வேண்டும். வலப்புறம் உள்ள கயிற்றின் நுனியும் (செயல் முனையும்), நிலை முனையும் ஆகிய *இரண்டும்* கண்ணியின் ஒரே பக்கத்தில் இருந்து வெளிப்பட வேண்டும் ஆனால் அது இடப்புற கயிற்றுக்கு எதிர்த் திசையில் (மேல்-கீழ்) இருக்க வேண்டும். படத்தில் சிவப்பு முனைகள் நீலக் கண்ணிக்கு மேல் புறமாகவும், நீல கயிற்றின் முனைகள் சிவப்புக் கண்ணிக்குக் கீழ்ப்புறமாகவும் இருப்பதைப் பார்க்கலாம். இம் முடிச்சில் இரண்டு நுனிகளும் (செயல் முனைகளும்) ஒரே பக்கமாக இல்லாவில் இது திருடன் முடிச்சு என்னும் வேறொரு முடிச்சாகிவிடும்.
# படி முடிச்சு

## பயன்பாடுகள்

படிமுடிச்சு ஒரே தடிமன் உள்ள இரண்டு கயிறுகளை இணைக்கப் பயன்படும் ஒரு முடிச்சு. இம்முடிச்சை சரியாக இட்டால், முடிச்சு பெரும்பாலும் நகராது. இம் முடிச்சை துணி போன்றவற்றில் இடும்பொழுது தட்டையாக படிந்து இருக்கும். இம் முடிச்சை காயம் பட்ட புண்களுக்கு இடும் கட்டுகளுக்கு மிக நெடுங்காலமாகப் பயன்பட்டு வந்திருகின்றது. காலணிகளின் பூட்டுக்கயிறுகளைப் பிணைக்கவும், அழகுபடுத்து முகமாகவும் இடும் முடிச்சுகளிலும் இது பயன்படுகின்றது.  
ஆங்கிலப் பெயர் ரீஃவ் (Reef) என்பது பாய்மரப் படகுகளில் பாயை திருப்பி காற்றுத் தடுப்பைக் குறைக்கும் செயலுக்குக் ரீஃவ் என்று பெயர். அச் செயலுக்கு இம் முடிச்சுப் பயன்படுவதால் ரீஃவ் முடிச்சு என்று பெயர் பெற்றது.
# படி முடிச்சு

## பயன்பாடுகள்

### முறையற்ற பயன்பாடு

இம்முடிச்சு பரவலாக அறியப்ப்ட்டாலும், பார்ப்பதற்கும் கட்டுவதற்கு எளிதாக இருந்தாலும், வலுவான பாதுகாப்பான முடிச்சு அல்ல. உலகெங்கும் உள்ல சாரணர்களுக்கும் பரவலாக கற்பிக்கப்படுகின்றது. அனைத்துலக உறுப்பினர் பட்டையத்திலும் காணப்படுகின்றது. ஆனால் இரண்டு கயிறுகளை இணைக்க இம் முடிச்சைப் பயன்படுத்தக் கூடாது என்று அனைத்துலக முடிச்சுகள் குழுமம் பரிந்துரைக்கின்றது. இதற்கு மாறாக இரண்டு கயிறுகளை இணைக்க இரட்டை மீனவர் முடிச்சைப் பயன்படுத்த வேண்டும். இந்த படி முடிச்சை தவறாகப் பயன்படுத்தியதால் ஏற்பட்ட உயிரிழப்புகளின் காயங்களின் எண்ணிக்கை மற்ற எல்லா முடிச்சுகளாலும் ஏற்பட்டதை விடக் கூடுதலானது என்று சில முடிச்சுகள் பற்றிய வழிகாட்டு நூல்கள் கூறுகின்றன மேலும் இந்த முடிச்சை பாதுகாப்பு இல்லாத பாட்டி முடிச்சு என்னும் முடிச்சோடும் குழப்பிக்கொள்ளவும் வாய்ப்பு அதிகம்.
# எச்1.என்1 சளிக்காய்ச்சல்

image of the reassorted H1N1 influenza virus photographed at the CDC Influenza Laboratory. The viruses are 80–120&nbsp;nanometres in diameter.]]
**எச்1.என்1 சளிக்காய்ச்சல்** அல்லது **பன்றிக் காய்ச்சல்** என்பது *ஆர்த்தோமிக்சோவிரிடே* (Orthomyxoviridae) குடும்பத்தைச் சேர்ந்த தீநுண்மத்தினால் வரும் ஒரு உயிரழிக்கும் நோயாகும். இந்நோய் இன்புலியன்சா A, இன்புலியன்சா B, மற்றும் இன்புலியன்சா C என்னும் மூன்று வகையான தீநுண்மத்தினால் ஏற்படுகிறது. இதில் இன்புலியன்சா A வினால் மிக அதிகமான அளவிலும், இன்புலியன்சா C னால் மிக அரிதாகவும் தொற்றுதல் ஏற்படுகிறது. இந்நோயை பரப்பும் தீ நுண்மம் மிகவும் அரிதான மரபு அணு தொகுதியை பெற்று இருப்பதால், இதை கண்டு ஆராய்ச்சியாளர்கள் வியப்படைந்துள்ளார்கள்  
இந்நோய் பன்றிகளிடம் இருந்து மனிதர்களுக்கு பரவுகிறது. இந்நோய் பெரும்பாலும் பன்றிப் பண்ணைகளில் வேலை செய்பவர்களைத் தாக்குகிறது. ஒரு மனிதரை தாக்கியபின், மனிதரின் உடலுக்குள் இத்தீநுண்மம் மரபணு சடுதி மாற்றம் பெற்று பின் மனிதனிடம் இருந்து வேறு ஒரு மனிதனைத் தாக்குகிறது.மெக்சிகோ, அமெரிக்கா ஆகிய நாடுகளில் பன்றி காய்ச்சலுக்கு இதுவரை 149 பேர் பலியாகியுள்ளனர். தற்போது அமெரிக்காவில் இருந்து இந்த நோய் ஐரோப்பாவிற்கும் பரவியுள்ளது. வட அமெரிக்கா முழுவதும் பன்றி காய்ச்சல் வேகமாக பரவி வருகிறது. அங்கு மெக்சிகோ நாட்டில் முதலில் பன்றி காய்ச்சல் பரவி இருந்தது கண்டுபிடிக்கப்பட்டது. இந்த காய்ச்சல் காரணமாக மெக்சிகோவில் 1,614 பேர் அவதிப்பட்டு வருவதாக கணக்கெடுக்கப்பட்டுள்ளது. இந்த காய்ச்சலுக்கு மெக்சிகோவில் இதுவரை இந்த காய்ச்சலுக்கு சுமார் 149 பேர் பலியாகி இருக்கின்றனர். அமெரிக்காவில் 20 பேரும், கனடாவில் 6 பேரும் இந்த நோயால் பாதிக்கப்பட்டுள்ளனர். மேலும் சந்தேகத்திற்கு உரிய நோய் பரவல் பிரேசில், இசுரேல், ஆசுத்திரேலியா, நியூசிலாந்து போன்ற நாடுகளில் இருப்பதாக கருதப்படுகிறது  
மகாராட்டிர மாநிலம், புனே நகரம் பன்றிக் காய்ச்சலால் மிகக் கடுமையாக பாதிக்கப்பட்டுள்ளது. மகாராட்டிரத்தில் தாணே மாவட்டம், தமிழ்நாடு, தில்லி, கர்நாடகம், மேற்கு வங்கம் ஆகியவற்றிலும் பன்றிக் காய்ச்சலால் பலர் பாதிக்கப்பட்டுள்ளனர்.
# எச்1.என்1 சளிக்காய்ச்சல்

## காய்ச்சலின் அறிகுறிகள்

அறிகுறிகள் வழமையான பருவகால சளிக்காய்ச்சலின் அறிகுறிகளைப் போன்றவை. அவற்றுள் பின்வருவன அடங்கும்: காய்ச்சல், விறைப்பு, இருமல், தொண்டை அழற்சி, தலைவலி, தசைநார் வலி, களைப்பு, பலவீனம். குறிப்பாக உடல் சூடாதல் - சுரம் (100.<sup>o</sup> F க்கு மேல்), தலைவலி, தசைவலி , உடல் பலவீனம், தொண்டைப் புண், இருமல், பசியின்மை, வயிற்றுப்போக்கு, வாந்தி போன்றவை இக்காய்ச்சலின் அறிகுறிகள் ஆகும். அவற்றுடன் குமட்டல், வாந்தி, வயிற்றுப்போக்கு என்பன சேரக்கூடும்.
# எச்1.என்1 சளிக்காய்ச்சல்

## எந்தத் தருணத்தில் மருத்துவ நிபுணரை அணுக வேண்டும்?

பின்வரும் சிக்கல்கள் காணப்பட்டால் உடனடியாக மருத்துவ நிபுணரை அணுக வேண்டும்:
**சிறுவர்/குழந்தைகளுக்கு**:
- வேகமான மூச்சு விடுதல், மூச்சு விடுதலில் சிரமம்
- நீலம் அல்லது பழுப்பு நிறத்தோல்
- தேவையான அளவு நீர் உட்கொள்ளாமை
- நிற்காத, கடும் வாந்தி
- தூங்கிக்கொண்டே இருத்தல், கலந்துரையாட விருப்பமின்மை
# எச்1.என்1 சளிக்காய்ச்சல்

## பன்றிக் காய்ச்சல் தொற்றுபரவுதல்

- 2007 பிலிப்பைன்சில் தொற்றுபரவுதல்
- 1976 அமெரிக்காவில் தொற்றுபரவுதல்
- 2009 பன்றிக் காய்ச்சல் தொற்றுபரவுதல்
# எச்1.என்1 சளிக்காய்ச்சல்

## நோய் தடுப்பு முறை

நோய் தாக்கப்பட்ட நபர்களிடம் இருந்து விலகி இருப்பது அல்லது தவிர்க்க முடியாத காரணத்திற்காக அருகில் செல்லும் போது நுகர்மூடி அணிந்துகொள்வது மற்றும் வாழுமிடத்தை மிகத் தூய்மையாக வைத்துகொள்ளது நோய் பரவலை தற்போதைக்கு தடுக்கும் முறைகள் என உலக சுகாதார நிறுவனம் தெரிவித்துள்ளது
# எச்1.என்1 சளிக்காய்ச்சல்

## சளிக்காய்ச்சல் பரவாது தடுப்பதற்கு நாம் என்ன செய்யலாம்?

பின்வருவன கனடா நலத்துறை விபர மடலில் கூறப்பட்டுள்ளன.
சளிக்காய்ச்சல் பரவாது தடுப்பதற்கு உங்கள் கைகளைக் கழுவுவதே ஒரேயொரு சிறந்த வழி.  
நோய் பரவாது தடுப்பதற்கு ஆசிரியர்களும் மாணவர்களும் பின்வரும் நடவடிக்கைகளை மேற்கொள்ள வேண்டும்;:  
- உங்கள் கைகளை அடிக்கடி சவர்க்காரம், இளஞ்சுடுநீர் கொண்டு 15 முதல் 20 நொடிகள் வரை கழுவவும் அல்லது மதுசாரம் மிகுந்த கை-பூசி கொண்டு சுத்தப்படுத்தவும்.
- உங்கள் கண், மூக்கு, வாய் என்பவற்றைத் தொடுவதைத் தவிர்க்கவும்.
- மென்தாள் கொண்டு இருமவும் அல்லது தும்மவும். அதன் பின்னர் உங்கள் கைகளைக் கழுவவும் அல்லது கிருமிபோக்கி கொண்டு சுத்தப்படுத்தவும்.
- உங்களிடம் மென்தாள் இல்லாவிட்டால், உங்கள் சட்டைக் கை அல்லது புயம் கொண்டு இருமவும் அல்லது தும்மவும் - கை கொண்டு இருமவோ, தும்மவோ கூடாது.
- சளிக்காய்ச்சல் நுணங்கி தொற்றக்கூடிய பாத்திரங்கள், குவளைகள், இசைக்கருவிகளின் வாய்முனைகள், தண்ணீர்ப் புட்டிகள் முதலிய பொருட்களைப் பகிரக் கூடாது.
- காய்ச்சல், விறைப்பு, இருமல், தொண்டை அழற்சி, தலைவலி, தசைநார் வலி போன்ற சளிக்காய்சலுக்குரிய அறிகுறிகள் போன்றவை, மற்றும் வாந்தி, வயிற்றுப்போக்கு ஏற்படக்கூடிய அறிகுறிகள் போன்றவை தென்படுகின்றனவா என்று உற்றுநோக்கவும். தென்பட்டால், வீட்டிலேயே தங்கியிருக்கவும்.
- நோய்வாய்ப்பட்டால், வீட்டிலேயே தங்கியிருக்கவும்.
- நன்கு ஆறித்தேறவும், உடற்செயல் புரியவும், பானங்கள் நிறையப் பருகவும், சத்துணவு உண்ணவும்.
# எச்1.என்1 சளிக்காய்ச்சல்

## கொள்ளை நோய்

ஜூன் 11 அன்று உலக சுகாதார நிறுவனம் பன்றிக் காய்ச்சலை கொள்ளை நோயாக அறிவித்துள்ளது.
# எச்1.என்1 சளிக்காய்ச்சல்

## சித்த மருத்துவம்

பன்றிக் காய்ச்சல் வருமுன் தடுக்கவும், வந்தபின் நீக்கவும் நிலவேம்பு, கண்டுபாரங்கி என்று அழைக்கப்படும் சிறுதேக்கு, சுக்கு, திப்பிலி, லவங்கம், ஆடாதொடை வேர், கற்பூரவள்ளி, சீந்தில், கோரைக்கிழங்கு, கோஷ்டம், அக்ரஹாரம் ஆகிய மூலிகைகளை சம அளவில் எடுத்து **கபசுரக் குடிநீரை** கஷாயமாக காய்ச்சிக் குடித்தால் நோய் நீங்கும். நான்கு தேக்கரண்டி தூளை, 200 மில்லி லிட்டர் நீரில் கலந்து கொதிக்க வைத்து, வடிகட்டுவதன் மூலம் கிடைக்கும் 60 மில்லி லிட்டர் கஷாயத்தை காலையில் வெறும் வயிற்றில் தொடர்ந்து 3 நாள்கள் குடித்தால் பன்றிக் காய்ச்சல் நோய் நீங்கும்.
# எச்1.என்1 சளிக்காய்ச்சல்

## வரலாறு

பன்றிக்காய்ச்சலை உருவாக்கும் எச்1என்1 வகைத் தீநுண்மம், 1918இல் பரவிய, ஏறக்குறைய **50 லட்சம்** மனித உயிர்கள் இறப்பதற்குக் காரணமாயிருந்த, எசுப்பானிய ஃப்ளூ என்றழைக்கப்படும் உலகம்-தொற்றிய 1918 ஃப்ளூ கொள்ளை நோயின் பரம்பரையில் வரும் ஒரு வகைத் தீநுண்மமே ஆகும்
ஆனால் தற்போது பரவி வரும் பன்றிக்காய்ச்சலை உருவாக்குவது ஒரு **புதிய எச்1என்1 தீநுண்மம்** ஆகும். இது இன்ஃப்ளுயென்சா ஏ வகைத் தீநுண்மத்தின் துணைப்பிரிவான எச்1என்1 வகையிலுள்ள நான்கு திரிபுறுக்களில் ஏற்பட்ட சடுதி மாற்றங்களால் தோன்றியது எனக் கருதப்படுகிறது.
# இந்திய வங்கிகள் குறைதீர்ப்பாளர் திட்டம், 2006

**இந்திய வங்கிகள் குறைதீர்ப்பாளர் திட்டம், 2006** (ஆங்கிலம்-*Banking Ombudsman Scheme, 2006*) இந்தியாவின் வங்கிகளின் (மக்கள்) சேவை சார்ந்த புகார்கள் குறித்து உறுதியான தீர்வெடுப்பதற்கும் அவற்றைக் களைவதற்கும் ஏற்படுத்தபெற்ற திட்டமாகும். இத்திட்டம் 1995ல் முதன்முதலில் அறிமுகப்படுத்தப்பட்டது, பின்ன்ர் 2002ல் திருத்தப்பட்டது.
# இந்திய வங்கிகள் குறைதீர்ப்பாளர் திட்டம், 2006

## துவக்கம்

இத்திட்டம் ஜனவரி 1, 2006 முதல் இந்தியாவில் அமலுக்கு வந்த்து. இது ஏற்கனவே இருந்த வங்கிகள் குறை தீர்ப்பாளர் திட்டம், 2002 இன் மாற்று வடிவமாகும். இச்சட்டத்தின் மூலம் உருவாக்கப்பெற்ற ஆணையம் வங்கிகள் குறைதீர்ப்பாணையம் என் அழைக்கப்படுகின்றது. இவ்வாணையத்தில் இந்திய ரிசர்வ் வங்கியால் நியமிக்கபெற்ற தீர்ப்பாளரே, இந்தியாவில் உள்ள வங்கிகளின் வாடிக்கையாளர் சேவைக் குறித்த புகார்களை விசாரித்து நடவடிக்கை மேற்கொள்பவர்.
# இந்திய வங்கிகள் குறைதீர்ப்பாளர் திட்டம், 2006

## மொத்த தீர்வாணையங்கள்

இத்திட்டத்தின்படி அமைக்கபெற்ற தீர்வாணையங்கள் இன்றைய நாள் வரை 15 தீர்வாணையங்கள் இந்தியா முழுமையிலும் அந்தந்த மாநிலத் தலைநகரங்களில் இயங்குகின்றன.
# இந்திய வங்கிகள் குறைதீர்ப்பாளர் திட்டம், 2006

## அதிகாரங்கள்

இவற்றின் அதிகாரங்கள் பகுதியளவு நீதிமன்றத்திற்கு இணையானது. வங்கிகளுக்கும் வாடிக்கையாளர்க்கும் ஆணைகள் பிறப்பிக்கவும் நடுநிலையாளர்கள் மூலம் புகார்களைத் தீர்க்கவும் இதற்கு சட்டரீதியான அதிகாரமுண்டு. இத்திட்டத்தின் கீழ்வரும் வங்கிகளாக அனைத்து பட்டியலிடப்பட்ட தொடக்கநிலை கூட்டுறவு வங்கிகளும் அடங்கும்.
# இந்திய வங்கிகள் குறைதீர்ப்பாளர் திட்டம், 2006

## வேறுபாடு

இந்திய வங்கிகள் குறைதீர்ப்பாளர் திட்டம், 2002 இலிருந்து பலவிடயங்கள் வேறுபடுகின்றன . புதிய 2006 திட்டத்தின் கீழ் இதன் பரப்பெல்லைகள் விரிவுபடுத்தப்பட்டு புகார்கள் கணினிவழியாகப் பெறப்பட்டு தீர்வுகாணப்படுகின்றன. தீர்ப்பினை எதிர்த்து மேல்முறையீடு செய்யும் வகையில் மேல்மூறையீட்டு ஏற்றாய்வு அலுவலர் (அதிகாரி) நியமிக்கப்பட்டு அவரின் வழிகாட்டுதலின்படி மேல்மூறையீடு செய்ய வழிவகை செய்யப்பட்டுள்ளது.
# இந்திய வங்கிகள் குறைதீர்ப்பாளர் திட்டம், 2006

## எத்தகைய குறைகள் குறித்து புகார்மனு தரலாம்

வங்கிச்சேவை குறைபாடு குறித்த பின்வரும் புகார்களை வங்கிகள் குறைதீர்ப்பாணையம் ஏற்று கவனிக்கலாம்.  
1. வரைவோலை, கேட்போலை, உறுதிச்சீட்டுகள் போன்றவை மீதான பணம் வசூலிக்கப்பட்ட தொகை அளிக்கப்படாவிட்டாலோ, அல்லது அளிப்பதில் மிதமிஞ்சிய காலதாமதம்.
1. போதிய காரணமின்றி, நாணயங்கள் வழங்கப்படும்போது, வாங்க மறுப்பதும் அந்த சேவைக்குத் தரகுத் தொகை வசூலிப்பதும்.
1. உள்வரும் பணவரவுத்தொகைகளை செலுத்தாமலிருப்பதும் செலுத்துவதில் தாமதம் செய்வதும்.
1. பணவழங்காணைகள், கேட்போலைகள், வங்கி வரைவோலைகள் வழங்காமலிருத்தல், வழங்குவதில் தாமதம் செய்தல்.
1. குறிக்கப்பட்ட வங்கிவேலை நேரத்தை கடைப் பிடிக்காமலிருத்தல்.
1. கடன் சான்றிதழ், மற்றும் கடன் உத்தரவும் சார்ந்த கடமைப்பொறுப்பை மதித்து நடப்பதிலிருந்து தவறுதல்.
1. கடன் மற்றும் முன்பணம் வழங்கும் வசதி தவிர, எழுத்தளவில் வங்கியாலோ அல்லது அதன் நேரடி விற்பனை முகவர்கள் மூலமாகவோ உறுதியளிக்கப்பட்ட வங்கி வசதியை அளிக்காமலிருத்தல் அல்லது அளிப்பதில் தாமதம்.
1. வங்கியில் வைக்கப்பட்டுள்ள சேமிப்பு, நடப்புக்கணக்கு அல்லது வேறெந்தவகைக் கணக்கிலும், வாடிக்கையாளருக்குரிய வரவு வைக்கப்படவேண்டிய தொகையை வரவு வைக்காமலிதுத்தல், தாமதித்தல் சேமிப்பைத்திருப்பியளிக்காமலிருத்தல், வட்டி விகிதம் குறித்த ரிசர்வ் வங்கியின் கட்டளைகளை அனுசரிக்காமலிருத்தல், வங்கியின் இந்திய நடவடிக்கைகள் சார்நத புகார்களாயின் ஏற்றுமதியாளருக்குரிய ஏற்றுமதித் தொகையைப்பெற்று அளிப்பதில் தாமதம். ஏற்றுமதி உறுதிச்சீட்டுகள் கையாளுதல் மற்றும் உறுதிச்சீட்டுகள் வசூல் இவற்றில் தாமதம்.
1. மறுப்பதற்கான எந்த உரிய காரணம் இல்லாமல் சேமிப்புக்கணக்கினைத் துவக்க மறுத்தல்.
1. உரிய முன் அறிவிப்பு ஏதும் தராமல் கட்டணங்கள் வசூலித்தல்.
1. தானியங்கி பணம் வழங்கும்/பற்று அட்டை நடைமுறைகள் மற்றும் கடன் அட்டை நடைமுறைகளுக்கான ரிசர்வ் வங்கியின் வழிகாட்டுதல்களை அனுசரிக்காத வங்கிகள் மற்றும் அதன துணை நிறுவனங்களின் மீதான புகார்கள்.
1. பணியாளரல்லாத ஒருநபரின் ஓய்வூதிக்கணக்கிலிருந்து ஓய்வூதியம் வழங்கப்படாவிட்டால் அல்லது அதில் தாமதம் ஏற்பட்டால், அதற்கான காரணம் வங்கியின் செயல்பாட்டில் நிகழந்த குறையென்று சொல்லமுடிந்தால் அத்தகைய புகார்கள்.
1. ரிசர்வ் வங்கி அல்லது அரசாங்கம் கேட்டுக்கொண்டதற்கிணங்க வரிகளுக்கான் பணத்தை பெற்றுக்கொள்ள மறுத்தல் அல்லது அதை தாமதப்படுத்துதல்.
1. இந்திய அரசுப்பத்திரங்களை வெளியிடமறுத்தல் அல்லது தாமதித்தல், அவற்றை பராமரிக்க மறுத்தல் அல்லது தாமதித்தல், அவற்றிற்குரிய பணத்தைத் திருப்பித்தர மறுத்தல் அல்லது தாமதித்தல்.
1. வாடிக்கையாளருக்கு உரிய அறிவிப்பின்றி வலிந்து சேமிப்புக்கணக்கினைக் காரணமின்றி முடித்துக்கொள்ளுதல்.
1. வங்கிக் கணக்குகளை முடிக்க மறுத்தல் அல்லது முடித்தலில் தாமதம்.
1. நியாயமான பழக்கங்களுக்கான வங்கியின் நெறி முறைகளிலிருந்து பிறழுதல்.
1. வங்கிச்சேவை மற்றும் இதர சேவைகளுக்கான ரிசர்வ் வங்கியின் வழிகாட்டுதல்களிலிருந்து பிறழும் எந்தவிதமான விஷயத்திற்காகவும் புகார் செய்யலாம்.
# இந்திய வங்கிகள் குறைதீர்ப்பாளர் திட்டம், 2006

## வெளிப்புற இணைப்புகள்

- இந்திய ரிசர்வ் வங்கி- தமிழ் இணையம் சாமான்யர்களுக்காக (காமன் பியூப்பில்)
# இந்திய வங்கிகள் குறைதீர்ப்பாணையம்

**இந்திய வங்கிகள் குறைதீர்ப்பாணையம்** (ஆங்கிலம்*பேங்கிங் ஒம்பட்ஸ்மேன்*) இந்திய வங்கிகள் குறைதீர்ப்பாளர் திட்டம், 2006 இன் படி அமைக்கப்பட்ட ஆணையம் இந்திய வங்கிகள் குறைதீர்ப்பாளர் ஆணையமாகும். வங்கிகளின் சேவை குறித்த குறைபாடுகளையும் வாடிக்கையாளர்களுக்கு வங்கிகளினால் ஏற்படும் குறைபாடுகள் மற்றும் சச்சரவுகளை தீர்க்கும் பொருட்டு இவ்வாணையம் இந்திய ரிசர்வ் வங்கியால் ஆரம்பிக்கப்பட்டு செயல் பட்டு வருகின்றது.
# இந்திய வங்கிகள் குறைதீர்ப்பாணையம்

## கட்டமைவு

அனைத்து வங்கி வாடிக்கையாளரின் புகார்களுக்கும் விரைவான தீர்வுகாணும் ஒரு முறைமையாக, ரிசர்வ் வங்கி வங்கிகள் குறைதீர்ப்புத்திட்டத்தை வடிவமைத்துத் தந்துள்ளது. அந்த திட்டத்தில் குறிப்பிடப்பட்டுள்ள பல வகையான வங்கிச்சேவை குறித்த வாடிக்கையாளர் புகார்களைத்தீர்த்திட நிறுவன மற்றும் சட்டரீதியான அமைப்பினை இது அமைத்துத் தந்துள்ளது. வங்கிகள் விதி கூட்டம் 1949, சட்டப்பிரிவு 35-A கீழ் வெளியிடப்பட்ட கட்டளையின் வாயிலாக இத்திட்டம் அமலுக்கு வந்துள்ளது. அதனின் மேம்பட்ட செயல்திறனுக்கான, ரிசர்வ் வங்கி பணமுதலீடு செய்யும். மேலும் தன்னிடம் பணி புரியும் உயர் அதிகாரிகளை நியமிக்கும்.
# இந்திய வங்கிகள் குறைதீர்ப்பாணையம்

## தீர்ப்பாணையம் கவனத்தில் எடுத்துகொள்ளும் புகார்கள்

- **குறிப்பு**-; இந்தியாவில் கணக்கு வைத்துள்ள குடியிருப்பாளரல்லாத இந்தியரின் கணக்கு குறித்து வெளிநாட்டிலிருந்து வரும் பணம், சேமிப்புக்கணக்கு, மற்றும் வங்கி சார்ந்த விடயங்கள் குறித்த புகார்களையும் கவனிக்கும்.
# இந்திய வங்கிகள் குறைதீர்ப்பாணையம்

## தீர்ப்பாணையம் கவனத்தில் எடுத்துகொள்ளும் புகார்கள்

### புகார் அளிக்க காலவரை

குறிப்பிட்ட வங்கி, புகார்தாரரின் முறையீட்டைப்பெற்றுக் கொண்ட **ஒரு மாதத்திற்குள்** பதில் தராவிட்டாலோ, புகாரை மறுத்தாலோ, திருப்திகரமாக பதிலளிக்காவிட்டாலோ, குறைதீர்ப்பானையத்திடம் தமது புகாரை வாடிக்கையாளர் சமர்ப்பிக்கலாம்.  
குறைதீர்ப்பாயத்திடம் புகார் அளிப்பதற்கு முன்பாக, புகாரில் குறிப்பிடப்படும் வங்கியிடமிருந்தே நேரடியாக எழுத்துவடிவிலான வேண்டுகோள் மூலம் முயற்சித்து ஒரு திருப்திகரமான் தீர்வினைப் பெற முதலில் முயல்வது அவசியம் – ஆயினும் புகாருக்குரிய நிகழ்விற்கு **ஒரு வருடத்திற்குள்ளாக** அந்தப்புகார் அளிக்கப்பட வேண்டும்.
# இந்திய வங்கிகள் குறைதீர்ப்பாணையம்

## தீர்ப்பாணையம் கவனத்தில் எடுத்துகொள்ளும் புகார்கள்

### புகார் மனுவில் தெரிவிக்கவேண்டியவை

புகார் வெள்ளைத்தாளில் எழுத்துமூலமோ அல்லது மின்னஞ்சலிலோ, இணையத்திலோ அனுப்பலம் அல்லது பதிவு செய்யலாம். அல்லது அதிகாரம் பெற்ற வேறோரு நபரின் மூலம் அவர் வழக்குரைஞராக இருக்கவேண்டும் என்பதில்லை அல்லது அஞ்சலிலோ அளிக்கலாம். ஆங்கிலத்திலோ 8வது அட்டவணையில் குறிப்பிட்டுள்ளபடி அந்தந்த மாநில மொழிகளில் புகார் அளிக்கலாம். புகாரில் குறிப்பிட வேண்டுவன-;
# இந்திய வங்கிகள் குறைதீர்ப்பாணையம்

## வெளிப்புற இணைப்புகள்

-
# இடைப்பகுதி வளைய முடி

**இடைப்பகுதி வளைய முடி** என்பது கயிறு ஒன்றின் இடைப்பகுதியில் இரண்டு நிலையான அளவு கொண்ட தடங்களை உருவாக்குவதற்கான முடிச்சு ஆகும். தடங்கள் வழுக்காமல் இருப்பதும், சுமையேற்றிய பின்பும் அவிழ்ப்பதற்கு இலகுவாக இருப்பதும் இம் முடிச்சின் நன்மைகள் ஆகும்.
# இடைப்பகுதி வளைய முடி

## முடியும் நுட்பம்

கயிற்றின் இடைப்பகுதியில் வழமையான முறையில் வளைய முடி முடிச்சு இடப்படும் (இடது பக்கப் படம்). ஆனாலும், மடிப்புப்பகுதியை நிலை முனையைச் சுற்றி எடுத்து மீண்டும் அதற்கு அருகிலேயே செருகி முடிக்கப்படுவது இல்லை. அதற்குப் பதிலாக, மடிப்புப் பகுதியை விரித்து முழு முடிச்சுமே அதனூடாகச் செலுத்தப்படும் (வலது பக்கப் படம்). முடிச்சை இறுக்கும்போது மடிப்புப்பகுதி இரண்டு நிலை முனைகளையும் சுற்றி அமையும் (மேலுள்ள படம்).
# பௌவென் முடிச்சு

**பௌவென் முடிச்சு** என்பது உண்மையில் ஒரு உண்மையான முடிச்சு அல்ல. சில வேளைகளில் மரபுச் சின்ன வடிவமைப்புக்களில் பயன்படுத்தப்படும் ஒரு மரபுச்சின்னம் சார்ந்த முடிச்சு ஆகும். இது தொடர்ச்சியான தட வடிவில் அமைந்த ஒரு கயிறு ஆகும். சதுர வடிவில் அமைந்த இதன் ஒவ்வொரு மூலையிலும் ஒரு தடம் அமைந்திருக்கும் (மேலுள்ள படம்). கயிறு உண்மையில் முடிச்சிடப்படாததால் இடவியலில் இது ஒரு முடிச்சிலி எனச் சொல்லப்படுகிறது.  
*கோண போவென் முடிச்சு* என்பது வளைவான பக்கங்களைக் கொண்டிராத இதே போன்ற ஒரு முடிச்சு ஆகும். இது ஐந்து சதுரங்களினால் ஆன வடிவமாகத் தோற்றமளிக்கும்.
# பௌவென் முடிச்சு

## மூலங்கள்

- Glossary பௌவென் முடிச்சையும் உட்படுத்தியது.
- குலமரபுச் சின்னம் சார்ந்த வார்ப்புரு — முடிச்சுக்கள் .
# வரையெல்லை (நிரலாக்கம்)

**வரையெல்லை** என்பது மாறிகளும் கோவைகளும் வரையறை செய்யப்பட்ட ஒரு வெளி. ஒரு குறிப்பிட்ட வரையெல்லைக்குள் ஒரு மாறி வரையறை செய்யப்பட்டால், அந்த வரையெல்லைக்குள் மாத்திரமே அதைப் பயன்படுத்த முடியும். வேறு ஒரு வெளியில் இருந்து பயன்படுத்துவது என்றால் அந்த வரையெல்லையை சிறப்பாக குறிப்பிட்டு அழைக்க வேண்டும். வெவ்வேறு நிரல் மொழிகளில் வரையெல்லைகள் வெவ்வேறு மாதிரி நிறைவேற்றப்படும்.
# வரையெல்லை (நிரலாக்கம்)

## இயங்குநிலை வரையெல்லை

en:Scope (programming)
# நுனி முடிச்சு

**நுனி முடிச்சு** என்பது மிக அடிப்படையான எளிய ஒரு முடிச்சு. ஒரு கண்ணி (வளையம்) போல் செய்து உள்ளே நுழைத்து வெளியே இழுத்தால் இம்முடிச்சு உருவாகும். இம் முடிச்சு எளிய சுருக்கு முடிச்சு, தூண்டிலர் தடம், விரல்சுழற்றுத் தடம், மீனவர் முடிச்சு, நாடா முடிச்சு போன்ற பல முடிச்சுகளுக்கு அடிப்படையானது. இம்முடிச்சு பாதுகாப்பானது ஆனால் சிக்கும். அவிழ்க்காமல் நிலையாக இருக்கும் முடிப்பானால் இது நல்ல முடிச்சு. ஒரு கயிற்றின் நுனி நழுவிவிடாமல் இருக்க இம் முடிச்சு நுனியில் பரவலாக இடப்படும்.
# நுனி முடிச்சு

## முடிச்சிடுதல்

இம்முடிச்சைப் பலவாறு இடலாம்.  
- கட்டைவிரலைச் சுற்றி கயிற்றை வளைத்து நுனியை (செயல்முனையை) கட்டைவிரலால் கண்ணிக்குள் (வளையத்துக்குள்) தள்ளி வெளியே இழுக்க வேண்டும். இதனால் இம் முடிச்சுக்கு கட்டைவிரல் முடிச்சு (Thumb knot) என்றும் பெயர்.
- ஒரு கயிற்றை வளைத்து வைத்துக் கொண்டு கையில் பிடித்து மணிக்கட்டில் மேலே சுழற்றி கையை வளையத்துக்குள் நுழைத்து நுனியை (செயல்முனையை) விரலில் பிடித்து வளையம் வழி இழுக்கவும்.
# நுனி முடிச்சு

## முடிச்சியல்

கணித முடிச்சியலில் இதற்கு இணையான வடிவம் மூவிலை (கணித) முடிச்சு.
# பிளேக்கின் கண்ணிமுடிச்சு

**பிளேக்கின் கண்ணிமுடிச்சு** (Blake's hitch) என்பது ஒரு மரவளர்ப்பியலாளர்கள், மரம் ஏறுபவர்கள் போன்றோரால், மரங்களில் ஏறுவதற்காகப் பொதுவாகப் பயன்படுத்தப்படும் ஒரு உராய்வுக் கண்ணிமுடிச்சு ஆகும். இது ஒரு உறுதியான முடிச்சாக இருந்தபோதும், வழமையாக எட்டு வடிவ முடிச்சுப் போன்ற ஒரு தடை முடிச்சால் பாதுகாக்கப்படுவது உண்டு. மரங்களில் ஏறுதல் இறங்குதல் ஆகிய இரண்டுக்கும் பயன்படும் இந்த முடிச்சையே பிற முடிச்சுக்களிலும் கூடுதலாக மரவளர்ப்பாளர்கள் விரும்புகின்றனர்.
# பிளேக்கின் கண்ணிமுடிச்சு

## வரலாறு

இம் முடிச்சுப் பற்றி எயின்சு புரோகாசுக்கா (Heinz Prohaska) என்பவரால் ஆசுத்திரிய வழிகாட்டிகளின் சஞ்சிகை ஒன்றில் 1981 ஆம் ஆண்டில் வெளியிடப்பட்ட விபரங்களே இம் முடிச்சுப்பற்றி முதலில் வெளிவந்த விபரங்கள் ஆகும். தனியாக யேசன் பிளேக் (Jason Blake) என்பவரும் இம்முடிச்சைக் கண்டுபிடித்து "ஆபர் ஏஜ்" என்னும் மரவளர்ப்பியலாளர்களின் சஞ்சிகைக்கு எழுதிய கடிதம் மூலம் அறிமுகப்படுத்தினார். இதனைத் தொடர்ந்து மரவளர்ப்பியலாளர்களால் மிகவும் ஆர்வமாக இதைப் பயன்படுத்தத் தொடங்கியதால் இம்முடிச்சு இதை அறிமுகப்படுத்தியவரின் பெயரைத் தழுவி "பிளேக்கின் கண்ணிமுடிச்சு" என இது அழைக்கப்பட்டது.  
- Son of a Hitch: A Genealogy of Arborists’ Climbing Hitches
# குருதி முடிச்சு

**குருதி முடிச்சு** அல்லது **உருளைக்கலன் முடிச்சு** என்பது நைலோனால் ஆன ஒரிழைக் கயிற்றுத் துண்டுகளை இணைப்பதில் சிறப்பாகப் பயன்படத்தக்க ஒரு முடிச்சு ஆகும். இத் தேவைக்காகப் பயன்படுத்தப்படும் பிற முடிச்சுக்கள் கயிற்றின் வலிமையைக் குறிப்பிடத்தக்க அளவு குறைப்பதைப் போலன்றி, இம் முடிச்சு கயிற்றின் பெரும்பகுதி வலிமையைத் தக்க வைத்துக்கொள்ள உதவுகிறது. இது வீச்சுக் கயிற்று மீன்பிடித்தலில் பரவலாகப் பயன்பட்டு வருகிறது.  
குருதி முடிச்சை முடியும்போது, தொடுக்கவேண்டிய இரண்டு கயிறுகளையும் 6-8 சதம மீட்டருக்கு ஒன்றின் மீதொன்றாகப் பொருந்தியிருக்கும்படி எதிரெதிர்த் திசையில் வைக்கப்படும். ஒரு கயிற்றின் குட்டை முனை மறு கயிற்றைச் சுற்றி 4-6 சுற்றுக்கள் சுற்றப்படும். எஞ்சிய பகுதியின் முனையைத் திருப்பிக் கொண்டுவந்து சுற்றுத் தொடங்கிய இடத்துக்கு முன் இரு கயிறுகளுக்கும் இடையே செருகப்படும். இதைபோலவே மற்றக் கயிற்றின் குட்டை முனையையும் முதல் கயிற்றில் 4-6 தடவைகள் சுற்றி எஞ்சிய முனையைப் பின்னால் கொண்டுவந்து முன்னர் செருகிய முனைக்குப் பக்கத்திலேயே எதிர்த்திசையில் செருகப்படும். கயிறுகள் ஈரமாக்கப்பட்டு இரண்டு கயிறுகளினதும் நீளமான முனைகளைப் பிடித்து இழுப்பதன் மூலம் இறுக்கப்படும்.
# பசுக் கண்ணிமுடிச்சு

**பசுக் கண்ணிமுடிச்சு** (Cow hitch) என்பது கண்ணிமுடிச்சு (hitch) வகையைச் சேர்ந்த ஒரு முடிச்சு ஆகும். இதில் இரண்டு அரைக் கண்ணிமுடிச்சுக்கள் எதிரெதிர்த் திசையில் அமைந்துள்ளன. இவாறான அரைக் கண்ணிமுடிச்சுக்கள் ஒரே திசையில் அமைந்தால் அது கராம்புக் கண்ணிமுடிச்சு எனப்படும்.
# பசுக் கண்ணிமுடிச்சு

## கட்டும் முறை

### கயிற்றின் இரண்டு முனைகளையும் பயன்படுத்திக் கட்டுதல்

கட்டுவதற்குக் கயிற்றின் இரு முனைகளையும் பயன்படுத்த முடியுமானால், பின்வரும் முறையில் இம் முடிச்சைப் போட முடியும். ஒரு வளையத்தில் இம்முடிச்சைப் பயன்படுத்திக் கயிற்றைக் கட்டும் முறை இந்து தரப்படுகிறது:  
1. கயிற்றை இரண்டாக மடித்து மடிப்புப் பக்கத்தைக் கீழிருந்து வளையத்தினூடாகச் செலுத்தவேண்டும்.
1. மடிப்பின் நுனியை வளையத்தினூடாகக் கீழ் நோக்கி இழுக்கவேண்டும்.
1. இரண்டு நிலைப் பகுதிகளையும் எடுத்து அவற்றின் முனைகளை ஒருங்கே வளையத்தினூடாகக் கீழ்நோக்கித் தொங்கும் மடிப்பினூடாகச் செலுத்தி இழுக்கவேண்டும்.  
இதுவே பசுக் கண்ணிமுடிச்சுப் போடும் முறையாகும்.
# வலைவாசல்:இந்திய அரசு/அறிமுகம்

**இந்திய அரசு** அதன் வரையறுக்கப்பட்ட சட்டத்தின்படியான, கூட்டாட்சி, நாடாளுமன்றம் மற்றும் அதன் மக்களாட்சி குடியரசுப் பிரதிநிதிகளுடன், இந்தியப் பிரதமரின் தலைமையில் நடைபெறுகின்றது. இது இந்திய அரசியலமைப்பின் படி ஜனவரி 26, 1950 இல் கட்டமைக்கப்பட்டது மற்றும் இதன் ஒன்றிணைந்த கூட்டாட்சித் தத்துவத்தின்படி 28 மாநிலங்களும், 6 ஆட்சிப் பகுதிகளும் மற்றும் 1 ஆட்சிப் பகுதி தேசிய தலைநகரமும் நிர்மானிக்கப்பட்டு அரசின் ஆட்சி நடைபெறுகின்றது. பொதுவாக இந்தியாவின் ஒன்றிணைந்த கூட்டாட்சி இந்தியக் குடியரசு என அழைக்கப்படுகின்றது. இந்திய அரசு சட்டமியற்றுமிடம், செயலாட்சியர்கள் மற்றும் நீதிமுறைமைகளை கிளைகளாக கொண்டு இயங்குகின்றது. சட்டமியற்றும் கிளையாக இந்தியாவின் ஈரவையாகக் கொண்ட நாடாளுமன்றம் மேலவை எனும் மாநலங்களவையாகவும், கீழவை எனும் மக்களவையாகக் கொண்டு செயல்படுகின்றது. செயலாட்சியர்களாக இந்தியக் குடியரசுத் தலைவர் மற்றும் இந்தியக் குடியரசுத் துணைத் தலைவர், பிரதமர் மற்றும் அவரது அமைச்சரவையின் குழுவினர்கள் செயல்படுகின்றனர். நீதிமுறைமைகள், சட்டமியற்றாளர் மற்றும் செயலாட்சியர்களிடமிருந்து தனித்து தன்னாட்சி பெற்றனவாக விளங்குகின்றன. உச்ச நீதிமன்றம்- உச்ச நீதிமன்றத் தலைமை நீதிபதி மற்றும் அவரின் துணை கொண்டு இயங்குபவர்களாக 25 நீதிபதிகளும் செயல்படுகின்றனர். இத்ன சட்ட முறைகள் கூட்டாட்சி மற்றும் மாநில சுயாட்சி கொள்கைகளுக்கு பொருந்துவனவாக பொதுச் சட்ட முறை மற்றும் நடைமுறைச் சட்டங்களாகவும் கொண்டுள்ளன. இந்தியா பன்னாட்டு நீதிமன்றத்தின் நீதிமுறைமைகளை கட்டாயமாக பின்பற்றுவனவாகவும் அவற்றை நடைமுறை படுத்துவனவாகவும் உள்ளது. <div> **கூடுதல் தகவல்கள் இந்திய அரசு ...** </div>
# வலைவாசல்:இந்திய அரசு/தெரியுமா உங்களுக்கு

- ...இந்தியாவின் அடிப்படைக் கொள்கைகளாக,வகுக்கப்பட்டுள்ளவைகள் அதன் அரசு மற்றும் சட்டங்களை இயற்ற வழிகோளுகின்றன, மற்றும் இக்கொள்கைகள் அயர்லாந்து நாடுகளின் தேசியவாத இயக்கத்தின் தாக்கத்தை கொண்டனவாக உள்ளனவா?
- ...இதன் குடியரசுத் தலைவர் அலுவலகம் வருடத்திற்கு ஒரு முறையாவது இமாச்சலப் பிரதேசத்திலிருக்கும் மசோப்ராவிற்கு ஒய்விற்காக செல்கின்றதா?
- ...இளவரசின் பேரரசான ஜம்மு காஷ்மீர் மாநிலம், உருவாகக் காரணமானவரான மகாராஜா குலாப் சிங், கல்வியறிவு அற்றவரா?
- ...1674 இல் அஷ்ட பிரதான் என்ற மன்றத்தை உருவாக்கிய சிவாஜிதான் இந்தியாவின் ஆட்சியியலுக்கு உதவி புரிந்த முதல் முன்னோடி என் கூறப்படுகிறதே?
- ...நானாவதியின் தலைமையில் ஏற்படுத்தப்பெற்ற ஒருநபர் ஆணையமான நானாவதி ஆணையம் தான் 1984 இல் சீக்கியர்களுக்கெதிரான வன்முறைகளை விசாரணை செய்ததா?
- ...1984 இல் இந்தியாவில் மெகதூத் செயலின் மூலம் சியாச்சின் பனிமலையில் புரிந்த தாக்குதல்தான் இந்தியா சந்தித்த முதல் மிகப்பெரியத் தாக்குதல் எனப்படுகின்றதே?  
<div>இன்னும் சுவாரசியமான தகவல்களை சேர்க்கவும் • **Archive**</div>
# ஒருங்கிணை விருத்திச் சூழல்

**ஒருங்கிணை விருத்திச் சூழல்** என்பது மென்பொருளை விருத்தி செய்வதற்கு பயன்படுத்தப்படும் மென்பொருள் ஆகும். ஆங்கிலத்தில், இதை Integrated Development Environment, அஃகு பெயராக ஐ.டி.இ(IDE) என்றழைக்கப் படுகிறது. ஒரு நிரலர், தனது நோக்கநிரலை வளர்த்தெடுப்பதற்கு, பல்வேறு பணிச்சூழல்களில் செயல்பட வேண்டியுள்ளது. எனவே, அவர் இவ்வாறு வேறுபட்ட பணிச்சூழல்களிடையே மாறிமாறி செயல்படுவதைத் தவிர்க்க ஐ.டி.இ.சூழல், ஒரு நிரலருக்கு பல்வேறு வழிகளில் உதவுகிறது.  
பெரும்பாலும் ஐ.டி.இ., ஒரு குறிப்பிட்ட கணினிமொழிக்குரியப் பணிச்சூழலைக் கையாளுகிறது. இருப்பினும், பல்வேறு கணினிமொழிகளைக் கையாளுகின்ற, ஐ.டி.இ-கள், உருவாகி வருகின்றன.
# ஒருங்கிணை விருத்திச் சூழல்

## தோற்றம்

- தர்த்மௌத் பேசிக் என்ற கணினிமொழியே, ஐ.டி.இ. சூழலில் உருவான முதல் கணினிமொழியாகும்.
- Maestro I என்பதே, இப்பணிச்சூழலில் 1975 ஆம் ஆண்டு உருவான முதல் நிரல் ஆகும்.
- Maestro I 22,000 கணினி நிரலர்கள், தங்களது கணினியில் நிறுவிக் கொண்டனர்.. 1989 ஆம் ஆண்டு வரை, 6,000 கணினியில் இதனை செர்மானிய கணினி நிரலர்கள் நிறுவி இருந்தனர். 1970-1980 பத்தாண்டுகளில், Maestro I உலக நிரலர்களிடையே, உயரளவில் நிலவி வந்தது. இருப்பினும் இது கணினி நிரலர்களிடையே, முழுமையாகப் புரிந்து கொள்ளப்படவில்லை என்று கருதப்படுகிறது.
# ஒருங்கிணை விருத்திச் சூழல்

## செயற்கூறுகள்

- மூல நிரலை தொகுத்தல்
:* தொடரமைப்பை அடையாளங்காட்டல் (syntax heighlight)
:* Statement auto completion
:* Variable listing, function listing, objects listing
:* வார்ப்புருக்கள்
- Compiler and/or interpreter
- Build automation
- Debugger
- திருத்தக் கட்டுப்பாடு
# தொடரியல் (நிரலாக்கம்)

ஒரு நிரல் மொழியின் **தொடரியல்** (syntax of language) அல்லது தொடரமைப்பு என்பது அந்த மொழியின் நிரல்களின் குறியீடுகளின் கூட்டு ஒழுங்கமைப்பு சரியென தீர்மானிக்கும் விதிமுறைகள் ஆகும். ஒரு மொழியின் தொடரியல் அந்த மொழியின் மேல் நிலை வடிவமைப்பை வரையறை செய்கிறது. உரை வடிவ நிரல் மொழிகளில் (எ.கா. எழில் நிரலாக்கல் மொழி) எழுத்துக்கள் அல்லது குறியீடுகள் வரிசையமைப்பாகவும், அவை எந்த முறையில் அமையலாம் என்றும் தொடரியல் வரையறை செய்கிறது. காட்சி நிரல் மொழிகளில் குறியீடுகளின் இட நிலைகளும் தொடர்புகளும் எவ்வாறு அமைய வேண்டும் என்று தொடரியல் வரையறை செய்கிறது.
# வார்ப்புரு:இந்திய அரசு/விக்கிமீடியா

<noinclude>
<>
| **தயவு செய்து இந்த வார்ப்புருவை மாற்றம் செய்யாதீர்.உங்களின் வேறு ஒரு பக்கத்திற்கு தேவைப்படீன் இதை நகல் எடுத்து உங்கள் பக்கத்திறுகு தனியாக பயன் படுத்திக் கொள்ளவும். இந்த வார்ப்புரு அனைத்து பக்கத்துக்கும் பொதுவாக பயன்படும் வார்ப்புருவாகும்.** | } |
| --- | --- |
</>  
</noinclude>
| ** விக்கிசெய்திகளில்** &nbsp; &nbsp; | ** விக்கிமேற்கோளில்** &nbsp; &nbsp; | ** விக்கிநூல்களில்** &nbsp; &nbsp; | ** விக்கிமூலத்தில்** |  |
| --- | --- | --- | --- | --- |
| செய்திகள் | மேற்கோள்கள் | கையேடுகளும் உரைகளும் | உரைகள் |  |
| <></> | <></> | <></> | <></> | } |